CK แนวโน้มได้งานก่อสร้างเพิ่มต่อเนื่องคงคำแนะนำซื้อราคาเป้าหมาย 34 บาท
CK คงคำแนะนำซื้อราคาเป้าหมาย 34 บาท จากแนวโน้มได้งานก่อสร้างเพิ่มต่อเนื่องในช่วงปลายครึ่งแรกปี 58 เป็นต้นไป โดยมีโครงการอยู่ระหว่างรอลงนาม และรอผลเพิ่มอยู่ไม่ต่ำกว่า 2 หมื่นลบ.และยังมีโครงการขนาดใหญ่ของภาครัฐที่มีแนวโน้มเปิดประมูลในปี 58 อีกกว่า 1.7 แสนลบ.ซึ่งมองว่า CK มีแนวโน้มได้รับงานมากที่สุดในกลุ่ม
29 พ.ค. 2558

บล.โนมูระ พัฒนสิน ระบุในบทวิเคราะห์วันนี้ (29 พ.ค.) ว่า บริษัท ช.การช่าง จำกัด (มหาชน) หรือ CK มีมุมมองต่อข่าวการได้งานใหม่ ซึ่งเป็นไปตามที่บริษัทเคยเผยถึงแนวโน้มไว้ และทำให้ Backlog ของบริษัทเพิ่มขึ้นมาอยู่ที่ 87,992 ล้านบาท สามารถรองรับรายได้ในระดับ 30,000 ล้านบาท ไปได้ 2-3 ปี
ทั้งนี้คงคำแนะนำ BUY ต่อ CK ที่ราคาเป้าหมายที่ 34.0 บาท/หุ้น จากคาดบริษัทมีแนวโน้มได้งานก่อสร้างเพิ่มต่อเนื่อง ในช่วงปลายครึ่งแรกปี 58 เป็นต้นไป โดยมีโครงการอยู่ระหว่างรอลงนาม และรอผลเพิ่มอยู่ไม่ต่ำกว่า 2 หมื่นล้านบาท และยังมีโครงการขนาดใหญ่ของภาครัฐที่มีแนวโน้มเปิดประมูลในปี 58 อีกกว่า 1.7 แสนล้านบาท ซึ่งมองว่า CK มีแนวโน้มได้รับงานมากที่สุดในกลุ่ม จากศักยภาพที่พร้อม นอกจากนี้บริษัทยังมีมูลค่าเพิ่มจากส่วนของเงินลงทุนที่มีแนวโน้มเติบโตต่อเนื่อง